CELEX: 31986R1969
Language: el
Date: 1986-06-26 00:00:00
Title: Κανονισμός (ΕΟΚ) αριθ. 1969/86 της Επιτροπής της 26ης Ιουνίου 1986 για δέκατη έβδομη τροποποίηση του κανονισμού (ΕΟΚ) αριθ. 610/77 σχετικά με τον καθορισμό των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και τη διαπίστωση των τιμών ορισμένων άλλων βοοειδών στην Κοινότητα

Avis juridique important

|

31986R1969

Κανονισμός (ΕΟΚ) αριθ. 1969/86 της Επιτροπής της 26ης Ιουνίου 1986 για δέκατη έβδομη τροποποίηση του κανονισμού (ΕΟΚ) αριθ. 610/77 σχετικά με τον καθορισμό των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και τη διαπίστωση των τιμών ορισμένων άλλων βοοειδών στην Κοινότητα  

Επίσημη Εφημερίδα αριθ. L 170 της 27/06/1986 σ. 0024 - 0025 Φινλανδική ειδική έκδοση: Κεφάλαιο 3 τόμος 21 σ. 0114  Σουηδική ειδική έκδοση: Κεφάλαιο 3 τόμος 21 σ. 0114 

***** ΚΑΝΟΝΙΣΜΟΣ (ΕΟΚ) αριθ. 1969/86 ΤΗΣ ΕΠΙΤΡΟΠΗΣ  της 26ης Ιουνίου 1986  για δέκατη έβδομη τροποποίηση του κανονισμού (ΕΟΚ) αριθ. 610/77 σχετικά με τον καθορισμό των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και τη διαπίστωση των τιμών ορισμένων άλλων βοοειδών στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 12 παράγραφος 7,  Εκτιμώντας:  ότι η εξέλιξη του συστήματος εμπορίας του κρέατος βοοειδών στο Λουξεμβούργο οδήγησε αυτό το κράτος μέλος να αντικαταστήσει προοδευτικά την παλαιά μέθοδο εθνικής κατατάξεως των χονδρών βοοειδών από την κοινοτική κλίμακα κατατάξεως των σφαγίων που καθορίστηκε από τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 περί καθορισμού της κοινοτικής κλίμακας κατατάξεως σφαγίων χονδρών βοοειδών (3)· ότι είναι εφεξής σκόπιμο να βασισθεί η διαπίστωση των τιμών στην αγορά των χονδρών βοοειδών στην εν λόγω κλίμακα·  ότι θα πρέπει με τους όρους αυτούς να προσαρμοσθεί το παράρτημα ΙΙ του κανονισμού (ΕΟΚ) αριθ. 610/77 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3815/85 (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 610/77, το σημείο Η αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 123 της 7. 5. 1981, σ. 3.  (4) ΕΕ αριθ. L 77 της 25. 3. 1977, σ. 1.  (5) ΕΕ αριθ. L 368 της 31. 12. 1985, σ. 11.  ΠΑΡΑΡΤΗΜΑ  H. ΛΟΥΞΕΜΒΟΥΡΓΟ  1. Αντιπροσωπευτικές αγορές:  Λουξεμβούργο και Esch-sur-Alzette  2. Κατηγορίες, ποιότητες και συντελεστές:  1.2.3 //  //  //  // Κατηγορίες και ποιότητες   // Συντελεστές μετατροπής  σε ζωντανό βάρος   // Συντελεστές σταθμίσεως   //    //   //  // Jeunes bovins U   // 58   // 3   // Jeunes bovins R   // 56   // 19   // Jeunes bovins O   // 54   // 8   // Bufs R   // 54   // 8   // Bufs O   // 52   // 3   // Genisses R   // 54  // 14   // Genisses O   // 52   // 9   // Vaches R   // 53  // 6   // Vaches O   // 51   // 30   //    //   //